Sudorientazia Traktatorganizo

La Sudorientazia Traktatorganizo (, do mallongigite  SATO, sed ĉefe SEATO, komparu kun NATO, kaj laŭ la esperanta vortumado SOATO) estis internacia organizaĵo por kolektiva defendo en Sudorienta Azio kreita pere de la Sudorientazia Kolektiva Defendotraktato, aŭ Manila Pakto, subskribita en Septembro 1954 en Manilo, Filipinoj. La formala instituciigo de SEATO estis establita la 19an de Februaro 1955 ĉe kunsido de traktatpartneroj en Bangkoko, Tajlando. Leifer 2005 La sidejo de la organizaĵo estis ankaŭ en Bangkoko. Ok membroj aliĝis al la organizo.

Dekomence kreita por bloki pliajn komunistajn akirojn en Sudorienta Azio, SEATO estis ĝenerale konsiderita malsukceso ĉar interna konfliktaro kaj disputaro malhelpis la ĝeneralan uzadon de SEATO milite; tamen, SEATO-financaj kulturaj kaj edukaj programoj lasis pli longdaŭrajn efikojn en Sudorienta Azio. SEATO estis dissolvita la 30an de Junio 1977 post multaj membroj perdis intereson kaj retiriĝis.

Fakte ĝi estis komponita ĉefe de kontraŭkomunismaj potencoj tutmonde, dum nur tri landoj tute malproksimaj, Pakistano, Tajlando kaj Filipinoj, estis el la regiono, kaj ili malforte kontribuis al la ĝenerala buĝeto (interkrampe, inter 1958 kaj 1973): Usono (25%), Unuiĝinta Reĝlando (16%), Francio (13.5%), Aŭstralio (13.5%), Pakistano (8%), Filipinoj (8%), Tajlando (8%), Novzelando (8%). Evidentas ke la klopodoj okazis enkadre de la Malvarma Milito.

 Vidu ankaŭ 
 Kontraŭkomunismo
 Malvarma Milito
 Sudorienta Azio

 Notoj 

 Bibliografio 
 Leifer, Michael (2005). Chin Kin Wah, Leo Suryadinata, eld. Michael Leifer: Selected Works on Southeast Asia. ISBN 978-981-230-270-0.

Kategorio:Iamaj internaciaj organizaĵoj
Kategorio:Internaciaj militaj organizaĵoj
Kategorio:Interregistaraj organizaĵoj
Kategorio:Traktatoj de la Malvarma milito
Kategorio:Milita historio de Sud-Orienta Azio
Kategorio:Kontraŭkomunismaj organizaĵoj
Kategorio:Historio de la Filipinoj
Kategorio:Historio de Tajlando
Kategorio:Historio de Usono
Kategorio:Militaj aliancoj de Aŭstralio
Kategorio:Militaj aliancoj de Britio
Kategorio:Militaj aliancoj de Francio
Kategorio:Militaj aliancoj de Nov-Zelando
Kategorio:Militaj aliancoj de Pakistano
Kategorio:Militaj aliancoj de la Filipinoj
Kategorio:Militaj aliancoj de Usono
Kategorio:Organizaĵoj en Tajlando
Kategorio:Organizaĵoj fonditaj en 1954
Kategorio:Organizaĵoj malfonditaj en 1977